Diari Oficial de la Generalitat Valenciana


Sumari del DOGV 9484, del 05-12-2022 (2022/11986)

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica denominada FV Llobregales i la seua infraestructura d'evacuació, a situar en el terme municipal de Dolores (Alacant). Expedient ATALFE/2020/180.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9484

Data del DOGV
:   05-12-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/11329


Data del document
:   15-11-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica denominada FV Llobregales i la seua infraestructura d'evacuació, a situar en el terme municipal de Dolores (Alacant). Expedient ATALFE/2020/180. [2022/11628]  
  
  
Als efectes establits en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,  
- la Llei 24/2013, de 26 de desembre, del sector elèctric,  
- la Llei 21/2013, de 9 de desembre, d'avaluació ambiental, i el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental,  
  
- la Llei 3/2014, d'11 de juliol, de vies pecuàries de la Comunitat Valenciana,  
- la Llei 43/2003, de 21 de novembre, de forests,  
- la Llei 14/2003, de 10 d'abril, de patrimoni de la Generalitat, respecte de la utilització i aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques,  
se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia i d'autorització administrativa de construcció de la instal·lació elèctrica que s'indica:  
  
Peticionari: Promociones Unionesa, SLU, NIF S20262499 i amb domicili social en carrer Asteroide 6- 1 D 03431 Alacant.  
Tipus de central elèctrica: central fotovoltaica denominada «FV Llobregales», amb potència a instal·lar 3.500 kW, incloses les seues infraestructures d'evacuació.  
Emplaçament grups generadors: Polígon 4 parcel·les 20, 22 i 25, del terme municipal de Dolores (Alacant).  
Emplaçament infraestructura d'evacuació: Polígon 4 parcel·les 20, 25 i 9001 (Puente Mateo), del terme municipal de Dolores (Alacant).  
  
Òrgan competent per a autoritzar la instal·lació: Servei Territorial d'Indústria, Energia i Mines de la Conselleria d'Economia Sostenible, Sectors Productius, Comerç i Treball.  
Documents sotmesos a informació pública:  
- Projecte. Denominació: «Projecte planta».  
Inclou: Línia d'evacuació fins al CS, Estudi de gestió de residus, i Pla de desmantellament i restitució del terreny i entorn afectat.  
  
- Estudi d'integració paisatgística.  
- Memòria justificativa del compliment dels criteris del Decret llei 14/2020.  
- Separates dirigides a:  
- Ajuntament de Dolores  
- Conselleria de Política Territorial, Obres Públiques i Mobilitat  
 Direcció General d'Obres Públiques, Transport i Mobilitat Sostenible.  
 Direcció General de Política Territorial i Paisatge.  
- Conselleria d'agricultura, Desenvolupament Rural, Emergència Climàtica i Transició Ecològica  
 Direcció General de Medi Natural i d'Avaluació Ambiental.  
- Hidrocantábrico Distribución Eléctrica, SAU.  
Pressupost: 1.737.537 -  
Característiques principals:  
La central fotovoltaica denominada FV Llobregales, amb una potència instal·lada de 3500 kW, està composta per un camp generador de 6.860 mòduls fotovoltaics de 540 Wp que suposen una potència pique total de 3.704,4 kWp, muntats directament sobre el sòl en estructura fixa amb un angle de 30° orientats al sud.  
Aquests mòduls fotovoltaics es connecten mitjançant una xarxa de baixa tensió en corrent continu amb 20 inversors (175 kW de potència activa màxima cadascun, limitats des de fàbrica), resultant una potència total a l'eixida d'inversors de 3.500 kW.  
La potència concedida d'accés a la xarxa de distribució és de 4.000 kW.  
La potència que cobreix la garantia és de 4.480 kW.  
Centre de transformació de potència de 600 V a 20 kV, amb 3.700 kVA.  
Línia subterrània (20 kV) de 372 metres, des de CT fins a CPM.  
Centre de protecció i mesura (CPM).  
Línia subterrània (20 kV) de 50 metres, des de CPM fins a CS.  
El centre de seccionament (CS «UNIONESA» J58302A) i la línia d'evacuació (20 kV) subterrània de doble circuit de 8 + 8 metres, és objecte dels tràmits dels procediments corresponents, en expedients diferents a aquest i d'acord amb la Llei 24/2013, de 26 de desembre, del sector elèctric, i el Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.; i per tant, no són objecte d'aquesta informació pública.  
El punt de connexió de la instal·lació fotovoltaica amb la xarxa de distribució es realitzarà en subterrani en sec en arqueta en calçada (CV-855) connectant-se en anell amb la línia existent d'alta tensió Forta Ventura (20 kV) de E-Redes - Hidrocantábrico Distribución Eléctrica, SAU, pertanyent al nus de la xarxa de distribució CR Azarbes 20 kV; amb afectació al nus de la xarxa de transport ELX 220 kV de REE.  
Finalitat: Generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.  
La documentació serà exposada per a consulta pública en la següent adreça electrònica: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
Segons la modificació realitzada, en virtut del Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna, de l'article 33.1 del Decret llei 14/2020, de 7 agost, del Consell, els projectes amb una potència de generació menor o igual a 10 MW tindran caràcter prioritari i es tramitaran pel procediment d'urgència, d'acord amb la Llei 39/2015, de procediment administratiu comú de les administracions públiques. Per tot això, l'aplicació al procediment de la tramitació d'urgència redueix a la meitat els terminis establits per al procediment ordinari, excepte els relatius a la presentació de sol·licituds i recursos, segons s'indica en l'article 33 de la dita llei.  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en l'adreça electrònica indicada o presencialment en el Servei Territorial d'Indústria, Energia i Mines d'Alacant, situat al C/ Churruca, 29, CP 03993 Alacant, així com dirigir al dit servei territorial les al·legacions que es consideren oportunes en el termini de quinze (15) dies hàbils comptats a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint al següent enllace https://www.gva.es/va/inicio/procedimientos'id\_proc=15994&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Alacant, 15 de novembre de 2022.- La cap del Servei Territorial d'Indústria, Energia i Mines d'Alacant: Rosa María Aragonés Pomares.